नायका बरिस लेके आईल बहार हो
नाया नाया होई हजार धमाल हो |
मन के भीतरिया ख़ुशी के उमंग
आकाश में चमके सतरंगी पतंग |
दईब करस कुछु अईसन कमाल
जिनगी में हो जाये खुशी के बहाल |
देशवा में होता कईसन बवाल
ओराजाय दुःख बिपत के ईनार |
देसवा में बहे शांति के बयार
मनवा में होखे पिरितिया के बास |
होखे जिनिगिया से दुःख गरीबी दूर
तबे होई नायका बरिस के स्वागत आ मजा भरपूर |
अच्छा दिन के बात करS , ढेर करी अच्छाई |
नायका सरकार के सघे चलS , दूर भागी महगाई |
नायका बरिस में मत करी , भ्रष्टाचार आ करिया कमाई |
तनिको दईब से भय करS , तबे होई तोहर बढ़ाई |
मत करS कवनो अईसन कार
जईसे होखे राउर नायका बरिस ख़राब |
माई बाप कS नांव करS , बनS तू लायक लाल |
नाया बरिस लेके आईल , शांति आ तरक्की के बहार |
नाया बरिस के का बात बाटे , बहुरिया के गालिया भईल लाल बाटे |
सजना के बाट जोहे में , नयना से बहत लोर बा
नयना बा धसल , उ सजना के मनवा में जा बसल |
सजना बाड़े बउराईल , सजनी के सुरतिया के घुरिआईल
कब होई मिलन , आईल नायका बरिस के उमंग |
प्रिंस रितुराज दुबे
bho_Deva bho_Deva hin_Deva mag_Deva awa_Deva bho_Deva bho_Deva bho_Deva bho_Deva mag_Deva bho_Deva bho_Deva bho_Deva hin_Deva bho_Deva mag_Deva bho_Deva bho_Deva bho_Deva bho_Deva bho_Deva bho_Deva bho_Deva mag_Deva bho_Deva bho_Deva